Mingėlos ąžuolas
55°52′11″š. pl. 21°44′36″r. ilg.﻿ / ﻿55.86959°š. pl. 21.74322°r. ilg.﻿ / 55.86959; 21.74322 Mingėlos ąžuolas – botaninis gamtos paminklas, vienas iš kelių išskirtinių ąžuolų Lietuvoje, turintis daugiau kaip 7 m apimties kamieną, augantis Vieštovėnų kaime (Nausodžio sen.), Plungės rajone, 8 km į pietvakarius nuo Plungės, šalia plento  166  Plungė–Vėžaičiai . Ąžuolas stūkso šalikelėje, prie įvažiavimo į sodybą, netoli Vieštovės žiočių. Aptvertas medine tvorele, toje pačioje kryžkelėje stovi medinis kryžius. Medis paskelbtas saugomu 1960 m., gamtos paminklu – 2000 m.